प्रियम गर्ग
प्रियम गर्ग (जन्म ३० नवंबर २०००) एक भारतीय क्रिकेट खिलाड़ी हैं और भारतीय अंडर-१९ क्रिकेट टीम के वर्तमान कप्तान है। उन्होंने १९ सितंबर २०१८ को विजय हजारे ट्रॉफी २०१८ में उत्तर प्रदेश के लिए अपने लिस्ट ए क्रिकेट की शुरुआत की। जबकि १ नवंबर २०१८ को रणजी ट्रॉफी २०१८ में उत्तर प्रदेश के लिए प्रथम श्रेणी क्रिकेट में पदार्पण किया। दिसंबर २०१८ में, त्रिपुरा के खिलाफ मैच के दौरान, उन्होंने प्रथम श्रेणी क्रिकेट में अपना पहला दोहरा शतक बनाया। गर्ग ने २१ फरवरी २०१९ को सैयद मुश्ताक अली ट्रॉफी २०१८ में उत्तर प्रदेश के लिए ट्वेन्टी-२० की शुरुआत की।